Con ilustraciones figuratives, llimpies y clares, acompañaes de frases curties, nenos y nenes van poder deprender el nome de los tresportes qu’anguaño furrulen nel nuestru mundu: la bicicleta, la moto nueva, el coche la tía Malia, el camión que lleva’l lleche d’un llau pa otru hasta averalo embotellao al supermercáu pa que papá y mamá lo merquen, el tractor de la vecina de casa güela qu’usa pa semar la tierra de pataques y de fabes, la paliadora que trabaya na carretera nueva del pueblu…